Gyermekgyógyászat alapjai

**Latinul is tudni a szakkifejezéseket!**

**1. Légutak betegségei közül, nátha, mandulagyulladás, gégegyulladás jellemzői és ellátása**

**1. Közönséges nátha**

Az egyik leggyakoribb megbetegedés. Különböző vírusok okozzák, ezért a betegséget többször meg lehet kapni, ismétlődése egy éven belül is gyakori jelenség. 1-3 napos lappangás után torokfájás, orrfolyás kezdődik, mely utóbbinál a váladék eleinte híg, áttetsző, később gennyes lehet. Hőemelkedés, mérsékelt láz is előfordulhat. Orrcsepp adása, bő folyadékbevitel, szükség esetén lázcsillapítás javasolt.

A nátha súlyos szövődményekkel járhat. Az újszülöttek és kisgyermekek immunrendszere még gyenge, fejletlen, ezért egy egyszerűnek tűnő náthának is súlyos szövődményei lehetnek. Nagyon gyakori például a középfülgyulladás, ami legrosszabb esetben akár hallásvesztéshez is vezethet. A kínzó köhögéssel és légszomjjal járó bronchitis (hörghurut) sem ritka szövődmény.

**2. Mandulagyulladás**

Leggyakrabban vírusok okozzák, a tünetek jellegtelenek, láz, hőemelkedés, mérsékelt torokfájdalom. A bakteriális gyulladást hirtelen magas láz, erős torokfájdalom, esetleg hányás, hasi fájdalom fellépése jellemzi. Antibiotikum kezelés csak bakteriális eredet esetén indokolt.

**Orrmandula- vagy garatmandula-gyulladás?**

Az orr- és a garatmandulák gyulladásának mások a tünetei, bár gyakran együtt fordulnak elő.

Az orrmandula gyulladása: Megduzzad, a gyermek orrlégzése akadályozottá válik, szájon át veszi a levegőt, éjszaka általában horkol, orrából váladék csordogál, hallása pedig romlik. Nyelve lepedékes lesz, beszéde nehézkessé válik, lehelete pedig kellemetlen szagú. A nyakon megnagyobbodott nyirokcsomókat tapintunk.

Az esetek egy részében az orrmandula megnövekedett mérete miatt részlegesen lezárja a fülkürt bejáratát, azaz a garatot a középfüllel összekötő járat kezdetét, ezzel megakadályozza annak szellőzését, és így a középfülgyulladás számára megteremti a táptalajt.

A garatmandulák gyulladása: A garatmandulák vérbők lesznek, megduzzadnak, a lágyszájpadon kis pontszerű bevérzések lehetnek. A mandulák felszínén tüszők lehetnek láthatóak, amelyek kezdetben kis gombostűfejnyi sárgás elváltozások, majd a gyulladás előrehaladtával összefolyhatnak, és nagyobb lepedékként beboríthatják a mandulák közel teljes egészét.

Csecsemőkorban nehezített nyelés, nyálfolyás, magas láz, étvágytalanság, nemegyszer hányás hívhatja fel a figyelmünket. Nagyobb gyermekek nehezebb nyelésre, kifejezett torokfájásra, rossz leheletre, magas lázra, rossz közérzetre panaszkodnak. Hányás náluk is előfordulhat, mivel a garatmandulák duzzadt méretük miatt nagyobb helyet foglalnak el, ezáltal ingerlik a garatot. Gyakori tünet a fülbe kisugárzó fájdalom. Ha ez csak ritkán lép fel, nincs okunk aggodalomra, azonban a folyamatosan meglévő és egyre fokozódó fülfájás esetén keressük fel a helyi fülészeti rendelőt középfülgyulladás gyanúja miatt.

**3. Gégegyulladás**

A gégefedő akut gyulladása (epiglottitis) még ma is a legveszélyesebb akut kórképek közé tartozik. 2-5 éves gyermekek betegsége. Kórokozója leggyakrabban a B típusú Haemophilus influenzae, ritkábban a Staphylococcus aureus és az A csoportú Streptococcus. Az utóbbi években rendszeresített immunizálásnak (Hib = Haemophilus influenzae B típusa elleni oltás) köszönhetően, az esetek száma csökkent.

A tünetek jellegzetesek és hevenyen bontakoznak ki. A beteg lázas elesett, csendes, szürkésen sápadt. Arckifejezése aggódó, nyála csorog, fejét kissé felszegi, ülő helyzetben megtámasztja magát. Ha még tud beszélni, hangja gombócos. Jellemző a belégzés nehezítettsége, a fulladás, továbbá a belégzéskor hallható sípoló hang, - a stridor.

A gyermek megtekintésének és a kórelőzménynek (hirtelen kezdet, láz) fel kell vetnie az elsőként észlelő orvosban az epiglottitis gyanúját, és a beteget vizsgálódás, valamint időveszteség nélkül, ülő testhelyzetben kórházba kell szállítani. Minden további vizsgálat – mint pl. toroknézés – csak azonnali intubálásra (kivételes esetben légcsőmetszésre) felkészült intézetben végezhető (intenzív osztályos háttér)! Minden provokatív beavatkozás hatására ugyanis a cseresznyepiros, duzzadt gégefedő beékelődhet és így heveny légúti elzáródás jön létre. A kezelés a szabad légutak biztosításából, antibiotikum adásából és támogató jellegű intenzív ellátásból áll.

**2. Szív betegségei közül: veleszületett szívhibák, reumás láz jellemzői, ellátása**

**Veleszületett szívhibák:**

<https://regi.tankonyvtar.hu/hu/tartalom/tamop425/2011_0001_524_Gyermekgyogyaszati_kezikonyv_2/ch01s10.html#id607330>

**(2. fejezet)**

**Reumás láz:**

[**https://hu.wikipedia.org/wiki/Reum%C3%A1s\_l%C3%A1z#Kezel%C3%A9s**](https://hu.wikipedia.org/wiki/Reum%C3%A1s_l%C3%A1z#Kezel%C3%A9s)

**3. Hasmenéssel járó főbb kórképek, csecsemőkori toxikózis tünetei és ellátása**

**Hasmenéssel járó főbb kórképek:**

A hasmenés számos betegség tünete lehet, például fertőzésé, ételmérgezésé, coeliakiáé, gyulladásos bélbetegségeké, sőt gyerekeknél alsó lebenyi tüdőgyulladás, illetve gyakran vakbélgyulladás is állhat a hátterében. Hasmenést észlelhetünk a Candida gomba által okozott bélfertőzés, tejallergia, illetve a kicsi túletetése esetén is. A fenti okok közül a leggyakoribb a fertőzéses eredetű hasmenés. Csecsemőknél a széklet meglazulását észlelhetjük fogzáskor is - ez nem sorolható a hasmenések közé, de sok szülő így éli meg.

A fertőzéses eredetű hasmenések között általában két nagy csoport ismeretes a hétköznapi életben: a vírusok illetve a baktériumok által okozott hasmenések. A fertőzés terjedhet tisztátalan kéz, továbbá mosdatlan gyümölcs, zöldség fogyasztása által, amikor a trágyázott (fertőzött széklettel kevert) földdel szennyezett növénnyel kerül a kórokozó a szervezetbe. A megelőzés szempontjából tehát a gondos kézmosásra, valamint a zöldségek, gyümölcsök alapos tisztítására, a húsok átsütésére érdemes felhívni a figyelmet.

**Csecsemőkori toxikózis (mérgezéses állapot) tünetei, ellátása**

<http://blog.bauerbela.ro/2011/06/csecsemokori-toxikozis.html>

**4. Gyermekkori fertőző betegségek és ezek ellátása**

**1. Báráhyhimlő (lejjebb)**

**2. Torokgyík (lejebb)**

**3. Szamárköhögés (lejjebb)**

**4. Kanyaró (lejebb)**

**5. Járványos fültőmirigy gyulladás (mumpsz) (lejebb)**

**6. Merevgörcs (tetanus)**

Nem ragályos fertőző betegség, ami tartós vagy ismétlődő izomgörcsökkel jár. Ezt a betegséget egy baktérium okozza, mely a ló, tehén belében él, ahonnan az állat ürítésekor kerül a talajba. A fertőzés a földdel szennyezett sebeken keresztül jön létre.

Lappangási ideje rövid.

Tünetei:

* láz , gyengeség
* rángató görcs
* hátraszegett fej
* arcon merev mosoly
* gerincoszlop hátrafelé görbül
* külső ingerre rángó görcs
* a gyermek a tudatánál van
* légzési és keringési zavar.

Ápolása: mély seb esetén vigyük a gyereket sebészeti ügyeletre, ahol a sebét ellátják, illetve emlékeztető oltást is adnak a gyermeknek, ha szükséges valamint antibiotikumos kezelésben is részesítik.

A gyermeket helyezzük nyugalomba, és gyakran itassuk.

Megelőzés: közvetlen védőoltás 3, 4, 5 hónaposan és 3, 6, 11 évesen

Emlékeztető oltás sérülés esetén.

**7. Gümőkor (Tuberculosis)**

A gümőkor nem csak a felnőttekben fordul elő. A gyermek életének első két évében nagy a hajlam arra, hogy a korokozó az egész szervezetében elterjedjen.

A gyermek a fertőzést megkaphatja embertől és tehéntől egyaránt.

Tünetei:

* láz
* étvágytalanság
* fáradékonyság
* köhögés
* vérköpés
* a röntgen jellegzetes képet mutat (folt a tűdön)

Megelőzés: gyerekeknél a TBC –s betegek száma nagyon lecsökkent köszönhetően a kötelező védőoltásnak (BCG) amit 0-6 hetes korban kapnak az újszülöttek általában az újszülött osztály elhagyása előtt.

A BCG oltásban részesült csecsemők oltási helyét 6 hónapos korban ellenőrizni kell. Ha az oltás helyén beszűrődés vagy heg nem látható az oltást meg kell ismételni.

A felnőtteken is végeznek bizonyos időközönként TBC szűrést így kisebb az esélye, hogy elkapják.

**8. Rózsahimlő (lejebb)**

**9. Járványos gyerekbénulás (Polimyelitis)**

Vírus okozta megbetegedés, ami a gerincvelőben lévő mozgatósejteket támadja meg. Jelenleg Magyarországon nincs. A betegség megkapása életre szóló immunitást ad a szervezetnek.

Lappangási idő 6-12 nap

Tünetei:

* enyhe általános tünetek
* bénulásos forma, amikor a láz 2. illetve 3. napján elindul a bénulásos folyamat izomfájdalom és izzadás kíséretével. A bénulásos folyamat a lábujjaknál kezdődik és fölfelé halad. Az 5. illetve 6. nap után megszűnik a láz és a bénulás is leáll. Ezután egy lassú javulási folyamat kezdődik el, ami 1 évig is eltarthat.

Ápolás: az orvos által felírt gyógyszerek pontos adagolása.

Fektessük a gyermeket kényelmesen és izomfájdalom esetén gyógyszerrel, enyhítsük azt.

A 2. héttől gyógytornász bevonásával kezdjük meg a gyermek passzív és aktív mozgatását.

Megelőzése: 3 hónaposan IPV, majd 4, 5, 15 hónaposan illetve 3, 6, és 11 évesen OPV adása.

**10. Skarlát, vörheny (scarlatina) (lejebb)**

**5. Szülési sérülések**

[**http://egeszsegugy.hupont.hu/28/szulesi-serulesek-es-verzesek**](http://egeszsegugy.hupont.hu/28/szulesi-serulesek-es-verzesek)

[**https://regi.tankonyvtar.hu/hu/tartalom/tamop425/2011\_0001\_524\_Gyermekgyogyaszati\_kezikonyv\_2/ch01s02.html**](https://regi.tankonyvtar.hu/hu/tartalom/tamop425/2011_0001_524_Gyermekgyogyaszati_kezikonyv_2/ch01s02.html)

**(2 fejezet)**

**6. Újszülöttkori vérzéses betegségek, újszülöttkori sárgaság, újszülött fertőző betegségei**

**Újszülöttkori vérzéses betegségek:**

[**http://egeszsegugy.hupont.hu/28/szulesi-serulesek-es-verzesek**](http://egeszsegugy.hupont.hu/28/szulesi-serulesek-es-verzesek)

**Újszülöttkori sárgaság:**

[**https://www.webbeteg.hu/cikkek/terhesseg/2710/az-ujszulottkori-sargasag**](https://www.webbeteg.hu/cikkek/terhesseg/2710/az-ujszulottkori-sargasag)

**Újszülött fertőző betegségei:**

**7. Újszülöttkori légzési zavarok**

[**https://regi.tankonyvtar.hu/hu/tartalom/tamop425/2011\_0001\_524\_Gyermekgyogyaszati\_kezikonyv\_2/ch01s02.html#id510316**](https://regi.tankonyvtar.hu/hu/tartalom/tamop425/2011_0001_524_Gyermekgyogyaszati_kezikonyv_2/ch01s02.html#id510316)

**(4 fejezet)**

**8. Főbb gyermekkori anyagcsere betegségek**

[**https://regi.tankonyvtar.hu/hu/tartalom/tamop425/2011\_0001\_524\_Gyermekgyogyaszati\_kezikonyv\_1/ch04s02.html**](https://regi.tankonyvtar.hu/hu/tartalom/tamop425/2011_0001_524_Gyermekgyogyaszati_kezikonyv_1/ch04s02.html)

**9. Ismerni a vörhenyt, szamárköhögést, torokgyíkot, kanyarót, rózsahimlőt, bárányhimlőt, mumpsot**

**1. Vörheny (skarlát)**

Fertőző megbetegedés, amely kiütéssel, torokpírral és hámlással jár. Leggyakrabban kisgyermek és óvodás korban fordul elő, csecsemőkorban ritka. 2-5 napos lappangás után 39-40 °C-os lázzal, hányással, hasfájással és pontszerű, élénkpiros kiütéssel kezdődik, amely először a nyakon, majd a testen jelentkezik, ahol a bőr grízes tapintásúvá is válik. Az arcon nincs kiütés, de erősen piros lesz, a betegek nagy részénél pedig jelentkezik az úgynevezett málna-nyelv tünet: a nyelv eleinte bevont, majd pár nap múlva élénkpiros lesz, és a duzzadt papillák erősen kiemelkednek. A mandulák lepedékesek, a gyerek étvágytalan lesz. Sima lefolyású esetben a 3-4. napon megkezdődik a kiütések elhalványodása, a láz csökken, a tenyér és a talp hámlása a betegség 2-3. hetének a végéig tart.

**2. Szamárköhögés**

Heveny fertőző betegség, mely jellegzetes köhögéssel jár.

Lappangási ideje 7-10 nap.

Tünetei:

* hurutos megbetegedés tünetei 1-2 héten.
* görcsös köhögés, amit hányás is kísérhet.

A köhögés jellegzetes, mert a gyerek 8-10 gyors kis köhögés után a kilégzés végén rövid ideig nem tud levegőt venni, majd hirtelen veszi a levegőt, így ez a hang hasonlít a szamár hangjára.

* a köhögés oldódási szaka 1-2 héttől néhány hónapig is eltarthat.

Ápolása: A táplálás legyen gyakori, de kis mennyiségben és a csecsemőt támasszuk meg a köhögési roham alatt.

Megelőzés: kötelező védőoltások beadása 3, 4, 5 ,hónaposan valamint emlékeztető oltások 3 és 6 évesen. (DiPerTe)

Magyarországon is viszonylag gyakran előfordul.

**3. Torokgyík**

Heveny fertőző betegség kórokozója egy baktérium és egy exotoxin, ami mérgező anyagokat termel.

Lappangási ideje 2-6 nap.

Tünetei: egy sajátos torokgyulladással kezdődik, amelyet lepedékképződés jellemez. A korokozó más helyen is támadhat (orr, gége, szem, bőr).

A gége diphteria a legveszélyesebb, mert fulladással járhat.

Megelőzése kötelező védőoltás 3-4 hónaposan illetve 3 - 6 évesen. (DiPerTe).

Az oltás majdnem 100%-os védettséget biztosít így Magyarországon nincs diphterias megbetegedés.

**4. Kanyaró**

Rendkívül kellemetlen, súlyos, sokszor szövődményekkel társuló betegség, amely ma már ritkán fordul elő, mert a gyermekek évek óta védőoltást kapnak ellene. A kanyaró cseppfertőzéssel terjed, a hurutos szakban a legfertőzőbb. A betegség egész életre szóló védettséget ad. A lappangási idő 10 nap, majd hirtelen felszökik a láz, akár 40 °C-ra. Ezután négy napig tartó hurutos szakasz következik (könnyezés, fénykerülés, nátha, kínzó köhögés). A fertőzéstől számított 13. napon jelennek meg az úgynevezett Koplik-foltok, fehér, le nem törölhető, vörösesbarna udvarú felrakódások a száj nyálkahártyán. A 14. napon megjelennek a kiütések először az arcon, a hajas fejbőrön, a fül mögött, majd a testen és a végtagokon. A kiütések kölesnyi nagyságúak, majd fokozatosan nőnek, szabálytalan szélűek és kiemelkedő foltokká alakulnak. A gyermek étvágytalan. A kiütés 2-3 nap alatt ellepi a testet és abban a sorrendben halványodik, ahogy jött, a beteg pedig fokozatosan láztalanná válik.

**5. Rózsahimlő (rubeola)**

A rubeola, vagy más nevén rózsahimlő enyhe, kiütéses, fertőző, vírus okozta betegség, lappangási ideje 14-21 nap. Egyedül a terhesség első három hónapja alatt jelent komoly veszélyt, akkor sem az anya, hanem a születendő magzat számára. Ha az anya a terhesség első három hónapja alatt rubeolafertőzést kapott, a szintén megfertőződő magzat halmozott fejlődési rendellenességekkel jön a világra (vakság, süketség, szívrendellenességek és értelmi fogyatékosság).

A betegség köhögés, tüsszentés, és az orrváladékkal, illetve a nyállal kapcsolatba került, meg nem mosott kéz révén terjed. Ha valaki már átesett a rubeolafertőzésen soha többé nem kapja el.

**6. Bárányhimlő**

Fertőző betegség, melyet a Varicella zoster vírus (VZV) idéz elő. A mintegy kéthetes lappangási idő után a gyermek testét viszkető, változatos megjelenésű, kezdetben apró piros foltos, majd hólyagossá, később pörkössé váló kiütések lepik el. A kezelés lényege a bakteriális felülfertőződés megelőzése, a kiütéses terület tisztán tartásával. Megelőzésre védőoltás áll rendelkezésre.

**7. Mumpsz (fültőmirigy-gyulladás)**

A fertőzés a légutakon át terjed, lappangási ideje 2-3 hét. Néhány napos láz, enyhe torokgyulladás után megduzzad az arc a fül előtt és alatt. A betegnek a duzzanatok megjelenése mellett lehet láza, rossz közérzete, izomfájdalma, hasi fájdalma, rágási fájdalma. A duzzanat zavartalan lefolyás esetén 4-6 nap múlva visszafejlődik. Csak maga a beteg fertőz, de a kötelező védőoltásnak köszönhetően eltűnőben van ez a betegség. Szövődmények: agyhártyagyulladás (általában enyhe lefolyású), hasnyálmirigy gyulladás (gyerekeknél ritka, erős hasfájással jár), heregyulladás (különösen fiatal férfiak esetén). Súlyos, de szerencsére ritka az agyvelő- agyhártyagyulladás.