Kommunikáció

**5. Akadályozott emberekkel történő speciális kommunikáció szabályai**

Értelmi sérült személlyel való kommunikáció:

* Legyen egyszerű a kommunikáció!
* Beszéljen tisztán, használjon rövid szavakat, egyszerű mondatokat!
* Kerülje a bonyolult, az idegen szavak és a metaforák használatát!
* Biztosítsa a jelentkezőt arról, hogy nyugodtan jelezheti, ha nem ért valamit, és kérheti, hogy másképp tegye fel a kérdést!
* Ne tegyen fel komplex, összetett kérdéseket, helyette kérdezzen egyszerűen!
* Ne tegyen fel feltételes kérdéseket!
* Ha látja, hogy a jelölt nem érti a kérdést, próbálja azt másképp megfogalmazni!
* Kontrollkérdésekkel győződjön meg róla, hogy a személy megértette-e az Ön által mondottak

Az autista emberek kommunikációja több szinten is sérült lehet, így számolni kell a következőkkel:

* Hiányozhat vagy zavart lehet a kapcsolatok szabályozását szolgáló szemkontaktust.
* Általában elmaradást észlelhető a beszédtanulásban.
* Eltér a nyelvi fejlődésük, nyelvhasználatuk.
* Beszédértésükben is jelentős lemaradás tapasztalható.
* Hiányozhatnak a gesztusok, a mimika.
* Nehezen értelmezik a kommunikációs partner jelzéseit.
* Hallott szöveg visszhangszerű, értelem nélküli ismétlése.
* Sajátos, új szavakat képeznek, használnak.
* Gyakran nem mesélnek eseményeket, élményeket.
* Csak kis részük képes a beszédet érdemi kommunikációra használni.
* Előfordulhat, hogy elhárítják a testi kontaktust, érintést.

Segíti a hallássérültekkel való kommunikációt:

* Ha a beszéd jól artikulált, nem túl gyors.
* Ha nem túl nagy vagy kicsi a beszélő és a hallássérült közötti távolság (ideális 0,5-2 m).
* A szájról olvasás érdekében az arcnak mindig jól láthatónak kell lennie.
* Az arckifejezés fontos információforrás.
* Fontos a figyelem felkeltése.

Még néhány fontos tanács a hallássérültek emberekkel való kommunikációhoz:

* Kérdezze meg az illetőt, hogy milyen kommunikációs formát részesít előnyben (pl. szájról olvasás, jelnyelv)!
* Ha jeltolmács van jelen, a hallássérült személyhez forduljon, ne a jeltolmácshoz!
* Biztosítsa, hogy a háttérzaj a lehető legkisebb legyen!
* Ha a személy tud szájról olvasni, akkor ügyeljen a következőkre:
* A beszélgetés teljes időtartama alatt forduljon vele szembe!
* Győződjön meg arról, hogy a hallássérült személy Önre néz, mielőtt beszélni kezd!
* Ne beszéljen háttal a fényforrásnak, mert így árnyékba kerül a szája!
* Ne játssza túl vagy torzítsa el a szájmozgását!
* Ha el kell fordulnia, hagyja abba a beszédet!
* Ne takarja el a száját!
* Rendszeresen ellenőrizze, hogy a hallássérült személy érti-e, amit Ön mond!
* Ha nem érti, amit a hallássérült személy mondott, kérje, hogy ismételje meg

Látássérült személlyel való találkozás, kommunikáció során:

* + Mindig a látó személy köszönjön előre!
  + Érthetően mutassa be magát és minden jelenlévőt!
  + Egyértelműen jelezze azt is, ki merre található!
  + Kézfogás előtt kérdezze meg: „Foghatunk kezet?”
  + Ha egy csoport előtt beszél, érdemes a címzett személyt a nevén szólítani.
  + Segítségnyújtás előtt kérdezze meg, hogyan segíthet!
  + Engedje meg, hogy a személy megfoghassa a karját (a könyök környékén), de ne erőltesse!
  + Ha látássérült személyt vezet, mindig Ön menjen elöl, és egy lépéssel maga mögött legyen a személy. Mondja meg, mikor következik lépcső, járdasziget, rámpa vagy egyéb akadály, továbbá, hogy felfelé vagy lefelé kell e lépni!
  + Ha ülőhellyel kínálja meg a személyt, tegye az illető kezét a szék karfájára vagy háttámlájára!
  + Ismeretlen helyre való belépéskor foglalja össze röviden a helyiség elrendezését!
  + A vakvezető kutyát ne etesse, ne simogassa, és ne küldje ki!

Mozgássérült emberrel való találkozás, kommunikáció során:

* Ha magas pult vagy asztal van a mozgássérült ember és a fogadó személy között, akkor az asztal vagy pult elé kell menni.
* Ha néhány percnél tovább beszélget egy kerekesszékes emberrel, akkor próbáljon leülni, hogy szemeik egy magasságba kerülhessenek.
* Ha beszélgetést kezdeményez egy harmadik emberrel, akkor ezt ne a kerekesszékes ember feje fölött tegye meg, hanem látóterén belül álljon úgy, hogy ne érezze kirekesztettnek magát.
* Az illető beleegyezése nélkül ne nyúljon a járókeretéhez, botjához, kerekesszékéhez, ne mozdítsa meg azokat.
* A kerekesszékben ülőhöz beszéljen, ne a kísérőjéhez!
* Ne legyen megsértődve, ha visszautasítják a felajánlott segítséget! A legtöbb mozgássérült ember, amikor csak teheti, szeret önállóan közlekedni.